**494/2015.(05.07.) Sz. PKB határozat**

**- Budapest VII. Rákóczi út 80. 33550/0/A/7 hrsz. szám alatti 27 m2 alapterületű udvari földszinti helyiség bérbeadása versenyeztetésen kívül –**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012.(III.26.) sz. önkormányzati rendelet 57.§ (3) bek. g) pontja és ga) alpontja alapján hozzájárul ahhoz, hogy a Nyitott Kör Egyesület (székhely: 2000 Szentendre, Saru köz 3., adószám: 18718616-1-13, elnök Meszlényi-Bodnár Zoltán) részére határozatlan időre, színházi díszletek, kellékek raktározása tevékenység céljára, versenyeztetés mellőzésével bérbeadásra kerüljön a Budapest VII. Rákóczi út 80. sz. alatti, 33550/0/A/7 hrsz.-on nyilvántartott 27 m2 alapterületű udvari földszinti nem lakás céljára szolgáló helyiség az alábbi feltételek mellett:**

**A szerződés megkötését megelőzően az Önkormányzat részére óvadékként 93.817,- Ft (a havi bruttó bérleti díj háromszorosa) összeget köteles megfizetni a bérlő.**

**Bérleti díjfizetési kötelezettsége az alábbi:**

**912,- Ft/m2/hó+ÁFA, (10.944,- Ft/m2/év + ÁFA), azaz 24.624,- Ft/hó + ÁFA, mely összeg évente a KSH által megállapított infláció mértékével emelkedik.**

**A bérleti szerződés megkötése nem mentesíti a bérlőt a tevékenységhez szükséges hatósági engedélyek beszerzése alól, valamint, ha az Önkormányzat, mint tulajdonos hozzájárulását, vagy a hatóság a szükséges engedélyeket nem adja meg, illetve a társasház jogszerűen megtiltja a helyiségben végezni kívánt tevékenységet, vagy nem járul hozzá a bérlő által kezdeményezett rendeltetésmód változáshoz, az Önkormányzattal szemben igény nem támasztható.**

**A bérleti szerződés csak akkor köthető meg, ha a szervezet megfelel a nemzeti vagyontörvény szerinti átláthatósági feltételeknek, valamint a Rendelet 58.§ (1) bekezdésében foglaltaknak.**

**A bérleti szerződés megkötésének feltétele, hogy a bérlő - saját költségén kiállított - közjegyzői okiratban vállal kötelezettséget a bérleti szerződésben foglaltak teljesítéséért, valamint bérbeadói felmondás esetén a helyiség kiürítéséért.**

**Amennyiben a bérleti szerződést a bérlő a hozzájárulás kézhezvételétől számított 45. napig nem köti meg, a bizottsági határozat hatályát veszti.**

**Felelős: Vattamány Zsolt polgármester**

**Határidő: határozat kérelmező általi kézhezvételét követő 45 nap**

**Végrehajtásért felelős: dr. Csomor Sándor – vezérigazgató – ERVA Nonprofit Zrt.**

*A fenti határozatot a Bizottság egyhangúan (6 igen, 0 nem szavazattal, 0 tartózkodással) elfogadta.*